recursal/SuperWikiNEXT-32B huggingface dataset:
৩০শে ডিসেম্বর ১৯৯৭ খ্রিষ্টাব্দে রাষ্ট্রীয় বোরোল্যান্ড গণতান্ত্রিক মোর্চা সংগঠনের বন্দুকবাজরা ১২ জন বাঙালি হিন্দুকে দরং জেলার নিচলামারিতে (বর্তমানে ওদালগুরি জেলা) গুলি করে হত্যা করে চাঞ্চল্য ছড়ায় যা **নিচলামারি গণহত্যাকাণ্ড** নামে কুখ্যাত৷ মৃৃতদের মধ্যে ছিলেন ৬ জন নারী একজন ৬ মাস বয়সী শিশু এবং ৫ জন পুরুষ৷ তার পরের দিন ৩১শে ডিসেম্বর একই মোর্চা সংগঠন পার্শ্ববর্তী অন্য একটি গ্রামে পুনরায় বাঙালিদের ওপর আক্রমণ করে ফলে সেখানেও ৯ জন বাঙালি প্রাণ হারায়৷

পটভূমি
------

ভারতীয় যুক্তরাষ্ট্র থেকে আলাদা স্বায়ত্তশাসিত বোরোল্যান্ড গঠনের ঐক্য বাস্তবায়িত করতে না পেরে ১৯৯৩ খ্রিষ্টাব্দে পূর্বতন বোরো নিরাপত্তা দলটি রাষ্ট্রীয় বোরোল্যান্ড গণতান্ত্রিক মোর্চা নামে পরিবর্তিত হয়৷ খ্রিস্টান প্রধান এন.ডি.এফ.বি.(রা.বো.গ.মো.) বোরোঅধ্যুষিত অঞ্চলগুলিতে ভাষাগত সংখ্যালঘু বিশেষত বাঙালিদেরকে লক্ষ্য বানাতে থাকে৷ তারা হিন্দুপ্রধান বোরো সংগঠন বোরো জনমুক্তি ব্যাঘ্র বাহিনীর (বি.এল.টি.এফ) সদস্যদের ও লক্ষ্য বানায়৷ এমতাবস্তায় বাঙালি সংগঠনগুলির সাথে বি.এল.টি.এফ জোট বাঁধে ও এন.ডি.এফ.বি. থেকে বাঙালি হিন্দুদের রক্ষার্থে চুক্তি করা হয়৷ এরকম চলতে থাকাতে দরং জেলার নিচলামারিতে (বর্তমানে ওদালগুরি জেলা) এন.ডি.এফ.বি-এর সদস্যরা বাঙালি সংগঠনগুলির ওপর ক্ষিপ্ত হয় ও পরিকল্পনা মতো ৩০শে ডিসেম্বর ১৯৯৭ খ্রিষ্টাব্দে বাঙালিদের ওপর সশস্ত্র হামলা করা হয়৷

হত্যাকাণ্ড
----------

৩০শে ডিসেম্বর ১৯৯৭ খ্রিষ্টাব্দে ভারতীয় প্রমাণ সময় রাত ৮ টা নাগাদ এন.ডি.এফ.বি এর সশস্ত্র যোদ্ধাদের একটি দল নিচলামারি এলাকাতে প্রবেশ করে৷ তারা ৪ টি বাঙালি হিন্দু পরিবারের মোট ১৫ জন সদস্যকে বাড়ি থেকে বের করে নিয়ে আসে ও অগ্নিসংযোগ ঘটায়৷ এক ছয় মাসের শিশু ও ছয়জন মহিলাসহ বারোজন তৎক্ষণাৎ মৃৃত্যুমুখে পতিত হয় ও বাকী তিনজন গুরুতর আহত হয়৷ গণহত্যার পরের দিন স্থানীয়রা বিক্ষোভে তৎকালীন আসামের মুখ্যমন্ত্রী প্রফুল্ল কুমার মহন্ত আতঙ্কিত গ্রাম পরিদর্শনে আসেন ও মৃৃতদেহগুলি ময়নাতদন্তের জন্য প্রশাসনের হাতে তুলে দেওয়ার বন্দোবস্ত করেন৷

আরো দেখুন
---------

* মান্দাই গণহত্যাকাণ্ড
* গোরেশ্বর গণহত্যাকাণ্ড
* খয়রাবাড়ি গণহত্যাকাণ্ড
* বাগবের গণহত্যা
* উত্তর কামরূপ গণহত্যাকাণ্ড
* হোজাই গণহত্যাকাণ্ড
* শিলাপাথর গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ

তথ্যসূত্র
---------

1. 1 2  Gokhale, Nitin A. (২৬ জানুয়ারি ১৯৯৮)। "More Season's Greetings"। *Outlook*। Outlook Publishing। সংগ্রহের তারিখ ৩ নভেম্বর ২০১৮।
2. ↑  "Dynamic Analysis of Dispute Management"। *University of Central Arkansas*। University of Central Arkansas। সংগ্রহের তারিখ ৩ নভেম্বর ২০১৮।
3. 1 2 3  Dasgupta, Monimoy (১ জানুয়ারি ১৯৯৮)। "BODO REBELS KILL 12 BENGALIS"। *The Telegraph*। ABP Group।
**মুহাম্মদ ফাজলী ইলাহী** একজন বাংলাদেশী শিক্ষাবিদ, প্রকৌশলী এবং অধ্যাপক। দীর্ঘদিন বাংলাদেশ প্রকৌশল বিশ্ববিদ্যালয়ে অধ্যাপনা করা এই যন্ত্রপ্রকৌশলী বর্তমানে আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন। এর আগে ২০০৩ থেকে ২০০৮ সাল পর্যন্ত তিনি গাজীপুরের ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেছেন।

শিক্ষাজীবন
----------

ফাজলী ইলাহী সেন্ট গ্রেগরী উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর ১৯৭১ সালে তিনি বাংলাদেশ প্রকৌশল বিশ্ববিদ্যালয় থেকে যন্ত্রপ্রকৌশলে (মেকানিক্যাল ইঞ্জিনিয়ারিং) স্নাতক ডিগ্রি অর্জন করেন। পরবর্তীতে তিনি উচ্চতর শিক্ষার জন্য ইংল্যান্ডে যান এবং ব্র্যাডফোর্ড বিশ্ববিদ্যালয় থেকে ১৯৭৭ সালে ডক্টরেট ডিগ্রি অর্জন করেন।

কর্মজীবন
--------

ফাজলী ইলাহী ১৯৭৫ থেকে ১৯৭৭ সাল পর্যন্ত ব্র্যাডফোর্ড বিশ্ববিদ্যালয়ের প্রায়োগিক যন্ত্রকৌশলের খণ্ডকালীন প্রদর্শক হিসেবে কাজ করেন। দেশে ফিরে তিনি বুয়েটে যোগ দেন। ১৯৭৯ সাল থেকে তিনি প্রতিষ্ঠানটির *মেকানিক্যাল ইঞ্জিনিয়ারিং রিসার্চ বুলেটিনে*র সম্পাদকের দায়িত্ব পান। ১৯৭৯ থেকে ১৯৮০ সাল পর্যন্ত তিনি ইউনিডোর একজন ফেলো ছিলেন। ১৯৮৫ সালে তিনি বুয়েটের কম্পিউটার সেন্টারের সিস্টেম বিশ্লেষক নিযুক্ত হন। ১৯৮৬ সালে তাকে কিছুদিনের জন্য কম্পিউটার সেন্টারের ভারপ্রাপ্ত পরিচালক হিসেবে দায়িত্ব পালন করতে হয়। একই বছরের ১০ ফেব্রুয়ারি তিনি প্রতিষ্ঠানটির যন্ত্রপ্রকৌশল বিভাগের অধ্যাপক পদে নিয়োগ পান।

১৯৯৩ সালে তিনি ইসলামিক ইনস্টিটিউট অব টেকনোলজির কম্পিউটার সেন্টারের (আইসিটিভিটিআর) প্রতিষ্ঠাতা পরিচালক হিসেবে যোগ দেন। পরবর্তীতে তিনি বিশ্ববিদ্যালয়টির যন্ত্র ও রসায়ন প্রকৌশল বিভাগের অধ্যাপক এবং বিভাগীয় প্রধানের দায়িত্ব পালন করেন। ২০০৩ সালের ৪ জানুয়ারি তিনি প্রতিষ্ঠানটির উপাচার্য হিসেবে নিয়োগ পান এবং ২০০৮ সালের ৩১ মার্চ পর্যন্ত তিনি এ দায়িত্ব পালন করেন।

২০২০ সালের ১ জানুয়ারি তিনি আহছানউল্লা বিজ্ঞান ও প্রযুক্তি বিশ্ববিদ্যালয় নামক একটি বেসরকারি বিশ্ববিদ্যালয়ের উপাচার্য নিযুক্ত হন।

এছাড়া তিনি বর্তমানে বাংলাদেশ সোসাইটি অব মেকানিক্যাল ইঞ্জিনিয়ার্সের ভাইস প্রেসিডেন্ট এবং বোর্ড অব অ্যাক্রেডিটেশন অব ইঞ্জিনিয়ারিং অ্যান্ড টেকনিক্যাল এডুকেশন (বিএইটিই)-এর সেক্টোরাল কমিটির চেয়ারম্যান পদে অধিষ্ঠিত আছেন। তিনি ইনস্টিটিউশন অব ইঞ্জিনিয়ার্স বাংলাদেশ, বাংলাদেশ কম্পিউটার সোসাইটি এবং জাপান সোসাইটি অব টেকনোলজি অব প্লাস্টিসিটির একজন ফেলো। এর পাশাপাশি তিনি হিকমাহ ফাউন্ডেশন ও আঞ্জুমানে হেদায়েতুল উম্মত নামক দুটি প্রতিষ্ঠানের সাথে জড়িত আছেন।

তথ্যসূত্র
---------

1. ↑  "আহ্ছানউল্লা বিশ্ববিদ্যালয়ের নতুন উপাচার্য ড. ফাজলী ইলাহী"। *সমকাল*। ২০২০-০১-০১। ২০২০-১০-১২ তারিখে মূল থেকে আর্কাইভ করা। সংগ্রহের তারিখ ২০২০-১০-১২।
2. ↑  "Prof Fazli Ilahi new VC of IUT"। *দ্য ডেইলি স্টার* (ইংরেজি ভাষায়)। ২০০৩-০১-০৬। সংগ্রহের তারিখ ২০২০-১০-১২।
3. ↑  "Prof Imtiaz new VC of IUT"। *দ্য ডেইলি স্টার* (ইংরেজি ভাষায়)। ২০০৮-০৪-০৩। সংগ্রহের তারিখ ২০২০-১০-১২।
4. ↑  "Ahsanullah University of Science and Technology"। *বিশ্ববিদ্যালয় মঞ্জুরি কমিশন* (ইংরেজি ভাষায়)। সংগ্রহের তারিখ ২০২০-১০-১২।
5. ↑  "Professor Fazli Ilahi new VC of AUST"। *New Age* (ইংরেজি ভাষায়)। সংগ্রহের তারিখ ২০২০-১০-১২।
6. 1 2 3  "Prof. Dr. Muhammad Fazli Ilahi"। *আহছানউল্লা বিজ্ঞান ও প্রযুক্তি বিশ্ববিদ্যালয়* (ইংরেজি ভাষায়)। ২০১৬-০৮-৩১ তারিখে মূল থেকে আর্কাইভ করা। সংগ্রহের তারিখ ২০২০-১০-১২।
**রোকেয়া রহমান কবির** (জন্ম: ৪ অক্টোবর ১৯২৫ - মৃত্যু: ২৮ জুলাই ২০০০) বাংলাদেশের একজন নারী উন্নয়ন কর্মী এবং শিক্ষাবিদ। তিনি বৃহত্তর ফরিদপুর অঞ্চলের তৃণমূল নারীদের আর্থ-সামাজিক উন্নয়নে বিশেষ অবদান রেখেছেন।

জন্ম ও পারিবারিক পরিচয়
-----------------------

রোকেয়া রহমান কবির ১৯২৫ সালের ৪ অক্টোবর তারিখ কলকাতায় জন্ম গ্রহণ করেন। তার পিতার নাম মুজিবুর রহমান এবং মাতার নাম জোহরা খাতুন। তার পিতা তৎকালীন ইন্ডিয়ান সিভিল সার্ভিস (আইসিএস) কর্মকর্তা ছিলেন। তিনি দেশ বিভাগের পর ১৯৪৭ সালে বাংলাদেশে চলে আসেন।

শিক্ষা জীবন
-----------

রোকেয়া রহমান কবিরের শিক্ষা জীবন শুরু হয় শিয়ালদাহের লরেটো কনভেন্ট-এ। পরবর্তীতে তিনি লেডী ব্রেব্রন কলেজ থেকে ভূগোলে স্নাতক এবং কলকাতা প্রেসিডেন্সি কলেজ থেকে ইতিহাসে স্নাতকোত্তর ডিগ্রী লাভ করেন।

কর্ম জীবন
---------

বাংলাদেশে এসে কর্মজীবনের শুরুতে তিনি চট্টগ্রামে একটি স্কুলে শিক্ষকতা শুরু করেন। পরবর্তীতে ইডেন মহিলা কলেজে ইতিহাস বিভাগের প্রধান হিসেবে কলেজে অধ্যাপনায় যোগ দান করেন। পরবর্তী কালে তিনি সরকারি চাকরি ত্যাগ করে গ্রামীণ তৃণমূল নারীদের উন্নয়নে আত্ম নিয়োগ করেন; 'সপ্তগ্রাম নারী স্বনির্ভর পরিষদ' নামে একটি বেসরকারি উন্নয়ন সংস্থার গোড়পত্তন করেন।

এই সংস্থার সদস্য নারীদের আর্থ-সামাজিক উন্নয়নের জন্য তিনি সিল্ক থেকে সুতা, কাপড় ও পোশাক উৎপদনের লক্ষ্যে 'সপ্তগ্রাম সিল্ক উৎপাদন কেন্দ্র' নামে একটি প্রকল্প চালু করেন; যা পরবর্তীতে বেসরকারি উন ্নয়ন সংস্থা 'ব্রাক' অধিগ্রহণ করে।

প্রকাশনা
--------

তিনি বেশ কিছু গবেষণাধর্মী গ্রন্থ রচনা করেছেন; তার মধ্যে:

* Administrative policy of the Government of Bengal: 1870-1890 (Dhaka: 1965)
* Seven Women : Sketches from Village Life in Bangladesh (Dhaka: 1996)

- ইত্যাদি প্রধান।

পুরস্কার ও সম্মননা
------------------

তৃণমূল নারীদের উন্নয়নে রোকেয়া রহমানের অবদানের প্রতি শ্রদ্ধা প্রদর্শনের উদ্দেশ্যে রাজবাড়ী জেলার বিসিক শিল্প নগরীতে অবস্থিত বেসরকারি উন্নয়ন সংস্থা ব্রাক-এর শিল্প প্রতিষ্ঠানটি তার নামানুসারে "রোকেয়া রহমান কবির মহিলা উন্নয়ন প্রকল্প" রাখা হয়েছে।

তথ্যসূত্র
---------

1. ↑  National library
2. ↑  Seven Women : Sketches from Village Life in Bangladesh by Rokeya Rahman Kabeer - Paperback - First Edition - from Philip Emery and Biblio Mobile[*স্থায়ীভাবে অকার্যকর সংযোগ*]
3. ↑  "শিল্প ও বাণিজ্য"। ১৬ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।
4. ↑  123people result for http://www.thedailystar.net/2007/03/25/d70325061783.htm[*স্থায়ীভাবে অকার্যকর সংযোগ*]

বহি:সংযোগ
---------

* বাংলাপিডিয়ায় - ইংরেজি সংস্করণ
* নিউ ইন্টারন্যাশনালিস্ট ম্যাগাজিন-এ রোকেয়া রহমান কবির-এর লেখা একটি নিবন্ধ
* ইউনেস্কো থেকে প্রকাশিত 'সপ্তগ্রাম নারী স্বনির্ভর পরিষদ' বিষয়ক হ্যান্ডবুক - পিডিএফ ফরম্যাটে
ইংরেজিতে মায়সুর ক্লক ভাইন বা শুধু ক্লক ভাইন নামেও পরিচিত বাসর লতা। এটি দক্ষিণ ভারতের স্থানীয় গাছ

চিত্রশালা
---------

* পাতার নিকট দৃশ্যপাতার নিকট দৃশ্য
* বাসর লতা ফুলবাসর লতা ফুল
* ফুলের নিকট দৃশ্যফুলের নিকট দৃশ্য

বর্ণনা
------

বাসর লতার লতানো অংশ দেখতে অনেকটা মাধবী লতার মতো। শক্ত লতানো গাছ বাসর লতা সাধারণত ১০ মিটার পযর্ন্ত লম্বা হতে পারে। এ গাছের ফুল পুরোপুরিভাবে খোলে না। পাতার বিন্যাস বিপ্রতীপ, লম্বাটে, গভীর শিরাযুক্ত। পাতার দৈঘ্য ১০ থেকে ১৫ সেন্টিমিটার। বাসর লতার ঝুলন্ত মঞ্জরিতে তামাটে-লাল ফুল থাকে প্রায় সারা বছর।

বংশ বিস্তার
-----------

বীজের মাধ্যমে এর বংশ বিস্তার ঘটানো হয়।তবে সহজ হলো কাটিং পদ্ধতি অবলম্বন করা।কাটিং এর উপযিক্ত সময় বসন্তকাল। দুই সন্ধি ও দুই পাতাবিশিষ্ট লতা সংগ্রহ করে টবে সাধারণ দোয়াশ মাটিতে লাগালেই হবে।

ব্যবহার
-------

এ গাছ জ্বর, কৃমিরোগ, হার্ট ও ডায়াবেটিস রোগের চিকিৎসা ও বিষনাশক হিসাবে ব্যবহার করা যায়। রোগপ্রতিষেধক গুণসম্পন্ন এই লতার ব্যাক্টেরিয়া ও ফাঙ্গাস বিনাশ করার ক্ষমতা সম্পর্কে জানা গেছে।

প্রাপ্তিস্থান
-------------

আমাদের দেশে বাসর লতার পরিচিতি কম। তবু কোথাও কোথাও এদের দেখা মিলে। জাহাঙ্গীরনগর বিশ্ববিদ্যালয়ের বোটানিক্যাল গার্এডেনে এদের দেখা পাওয়া যাবে।ঢাকা বিশ্ববিদ্যালয়ের আশেপাশে দেখা যায়।

বাসর লতা আছে বাংলাদেশ কৃষি বিশ্ববিদ্যালয়ের বোটানিক্যাল গাডের্নেও। হলিক্রস স্কুল, বরিশাল অক্সফোর্ড মিশন হাউস ও ঢাকা সেন্ট যোশেফ হাই স্কুলে বাসর লতার আরও কয়েকটি গাছ আছে। এ ছাড়া বাসর লতা খুব একটা সহজলভ্য নয়। বাসর লতা দক্ষিণ ভারতের নীলগিরি পাহাড়ের কন্যাকুমারী অঞ্চলে অন্তত ৯০০ মিটার উচ্চতায় প্রাকৃতিকভাবেই জন্মে

তথ্যসূত্র
---------

1. ↑  "The Plant List: A Working List of All Plant Species, retrieved 13 October 2015"।
2. 1 2  "Univ. Connecticut plant treatment: Thunbergia mysorensis {Acanthaceae} Clock Vine. accessed 5.1.2011"।
3. ↑  A exceptional plant। "Bangla clock vine"। ২৮ জানুয়ারি ২০২০ তারিখে মূল থেকে আর্কাইভ করা।
4. ↑  "Bangla clock vine -A exceptional plant"। ২৮ জানুয়ারি ২০২০ তারিখে মূল থেকে আর্কাইভ করা।

বহিঃসংযোগ
---------


উইকিমিডিয়া কমন্সে **বাসর লতা** সংক্রান্ত মিডিয়া রয়েছে।
এই নিবন্ধটি ফুটবলার সম্পর্কে। অন্যান্য ব্যবহারের জন্য রাই (দ্ব্যর্থতা নিরসন) দেখুন।

**রাই সুজা ভিয়েরা ডি অলিভিয়েরা** (জন্ম: ১৫ মে, ১৯৬৫) রিবেইরো প্রেতো এলাকায় জন্মগ্রহণকারী ব্রাজিলের অবসরপ্রাপ্ত ও প্রথিতযশা ফুটবলার। বিশ্ব ফুটবল অঙ্গনে তিনি **রাই** (পর্তুগিজ উচ্চারণ: [ʁaˈi]) নামেই সমধিক পরিচিত ফুটবল খেলোয়াড়। ব্রাজিল ফুটবল দলে তিনি আক্রমণাত্মক মধ্যমাঠের খেলোয়াড় ছিলেন। জাতীয় দলে তিনি একদশকেরও অধিককাল ফুটবল খেলেছেন। ১৯৯৪ সালের ফিফা বিশ্বকাপ বিজয়ী ব্রাজিল দলের অন্যতম সদস্য ছিলেন তিনি।

১৫ বছরের ফুটবল জীবনে তিনি সাঁও পাউলো এবং প্যারিস সেন্ট-জার্মেইন দলের হয়ে ক্লাব ফুটবলে অংশ নিয়েছেন। এ দুইদলে সম্মিলিতভাবে ১৫টি প্রধান শিরোপা জয়ের সাথে সম্পৃক্ত ছিলেন। এছাড়াও তিনি শতগোলের মাইলফলক ছুঁয়েছেন। বিখ্যাত ব্রাজিলীয় ফুটবল তারকা সক্রেটিসের ছোট ভাই হিসেবেও তার পরিচিতি রয়েছে।

আন্তর্জাতিক ফুটবল
-----------------

১৯৮৭ সালে ব্রাজিলের হয়ে ৫১তম ক্যাপ পরিধান করেন। ঐ বছরই সাঁও পাউলোতে অনুষ্ঠিত কোপা আমেরিকার খেলায় আর্জেন্টিনার বিপক্ষে মাঠে নামেন। চিলির বিপক্ষে ০-৪ গোলে হারা খেলাসহ তিনি দুই খেলায় অংশ নিয়েছিলেন। এরফলে তার দল গ্রুপ-পর্ব থেকেই বিদায় নিতে বাধ্য হয়। ইংল্যান্ডের বিপক্ষে রৌজ কাপে ১৯ মে ১৫ মিনিটের জন্য অংশ নেন ও তার দল ১-১ গোলে ড্র করে।

কোচ কার্লোস আলবার্তো পেরেইরা’র পরিচালনায় ১৯৯৪ সালের ফিফা বিশ্বকাপের ব্রাজিল দলের অধিনায়ক মনোনীত হন তিনি। প্রথম খেলায় রাশিয়ার বিরুদ্ধে ২-০ গোলে জয়ী হয় ব্রাজিল। ঐ খেলায় তিনি পেনাল্টিতে এক গোল করেছিলেন। প্রথম তিন খেলায় রোমারিওকে মাঠে নামানো হলে কোয়ার্টার-ফাইনালে তিনি নেদারল্যান্ডসের বিপক্ষে অতিরিক্ত খেলোয়াড় হিসেবে ১০ মিনিট, সেমি-ফাইনালে সুইডেনের বিপক্ষে ৪৫ মিনিট খেলেন। এরফলে তার দল প্রতিযোগিতায় শিরোপা লাভ করেছিল।

ব্যক্তিগত জীবন
--------------

রাইয়ের সহোদর বড় ভাই সক্রেটিস ব্রাজিলের ফুটবলার ছিলেন ও মধ্যমাঠে খেলতেন। তিনিও সাঁও পাউলোর বোতাফিগো ডি সাঁও পাউলো দলের প্রতিনিধিত্ব করেন। আন্তর্জাতিক ফুটবল অঙ্গনে ব্রাজিলের পক্ষে দীর্ঘদিন খেলেছেন। ফুটবল খেলা থেকে অবসর নেয়ার পর সমাজকর্মী ও ন্যায়বিচারের প্রচারণামূলক কর্মকাণ্ডে নিযুক্ত রয়েছেন রাই।

তথ্যসূত্র
---------

1. ↑  Após 100º de Ceni, Raí eleva goleiro ao posto de ídolo máximo do Tricolor (After Ceni's 100th goal, Raí raises goalkeeper to biggest idol position at the *Tricolor*); Globo Esporte, 28 March 2011 (পর্তুগিজ)
2. ↑  Copa América 1987; at RSSSF
3. ↑  Europe's surprising challenge to the latin game  ওয়েব্যাক মেশিনে আর্কাইভকৃত ২৭ জানুয়ারি ২০১২ তারিখে; The New York Times, 9 July 1994
4. ↑  Where are they now? Rai; The Guardian, 22 June 2008

বহিঃসংযোগ
---------

* টেমপ্লেট:Lfpfr
* ন্যাশনাল-ফুটবল-টিমস.কমে রাই (ইংরেজি)
* রাই – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন

|
|  |
| পূর্বসূরীভ্লাদিমির জুগোভিচ | **আন্তঃমহাদেশীয় কাপম্যান অব দ্য ম্যাচ**১৯৯২ | উত্তরসূরীটনিনহো সেরেজো |
|
|
| পূর্বসূরীঅস্কার রুগেরি | **বর্ষসেরা দক্ষিণ আমেরিকান ফুটবলার**১৯৯২ | উত্তরসূরীকার্লোস ভালদেরামা |
|

টেমপ্লেট:Brazil squad 1987 Copa América
টেমপ্লেট:Brazil Squad 1991 Copa América
টেমপ্লেট:Brazil Squad 1994 World Cup
টেমপ্লেট:South American Footballer of the Year
টেমপ্লেট:Intercontinental Cup Man of the Match
**সালাহাত খান** (১৮৩১ - ২৮ অক্টোবর, ১৮৬১) একজন ভারতীয় সিপাহী ও ১৮৫৭-এর মহাবিদ্রোহের অন্যতম শহীদ।

পরিচয়
------

সালাহাত খান উত্তরপ্রদেশের মোরাদাবাদ জেলার সম্ভলে জন্মগ্রহণ করেন। পিতার নাম ছিল আআবদুল্লাহ খান পাঠান। সালাহাত খান গোবর্ধন পল্টনের একজন দক্ষ সৈনিক হিসেবে কাজ করতেন।

বিদ্রোহে যোগদান
---------------

কোটা রাজ্য সেনাবাহিনীর সাদুল খানের নেতৃত্বে কোটা সেনাবাহিনীর বিদ্রোহী ফৌজে যোগ দেন এবং ১৮৫৭ খ্রিষ্টাব্দের ১৫ অক্টোবর কোটায় রাজপ্রতিনিধির আবাসে আক্রমণ চালান। যুদ্ধের পর বিদ্রোহী সিপাহীরা ইংরেজ রাজপুরুষদের প্রতি তীব্র ঘৃনায় আবাসে আগুন ধরিয়ে দেয়। মেজর চার্লস বার্টন আবাসের শীর্ষদেশে উঠে পালাবার চেষ্টা করলে দুঃসাহসিকভাবে সালাহাত খান মইতে উঠে মেজরকে ধরে ফেলেন ও তাকে হত্যা করেন। তার এই বীরত্বপূর্ণ যুদ্ধের জন্যে ও সাহসিকতার স্বীকৃত স্বরূপ ভাটনগরের বিদ্রোহী নেতা লালা জয়দয়াল তাকে একটি রৌপ্যালংকার প্রদান করেছিলেন। ১৮৫৮ সালের মার্চ মাসে মেজর জেনারেল রবার্টের কাছে বিদ্রোহীরা পরাজিত হয়, রবার্ট কোটা পূনরুদ্ধার করেন। এসময় সালাহাত খান গোয়ালিয়র ত্যাগ করেন কিন্তু ইংরেজ বাহিনীর ওপর চোরাগোপ্তা আক্রমণ চালাতে ছাড়েননি। আল জাবিয়া পল্টনে ব্রিটিশ বাহিনীর ওপর আঘাত হানেন তিনি।

পলাতক জীবন
----------

বিদ্রোহী বাহিনী ক্রমশ চারিদিকে পরাস্ত হতে থাকলে সালাহাত খান লখনউ হয়ে নেপালে পলায়ন করেন ব্রিটিশের চোখে ধুলো দিয়ে। নেপালের পাহাড় জংগলে দু বছর আত্মগোপন করে থাকার পর কোটা প্রত্যাবর্তন করার পথে ইংরেজ সেনা দ্বারা বন্দী হন।

বিচার ও ফাঁসি
-------------

বিচারে বিদ্রোহী সালাহাত খানের মৃত্যুদন্ড ঘোষণা হয় ১০ আগস্ট, ১৯৬১। এবং ওই বছরই ২৮ অক্টোবর তাকে কোটার প্রতিনিধি আবাসে ফাঁসি দেওয়া হয়।

তথ্যসূত্র
---------

1. 1 2  শান্তিময় রায় (১৯৯৪)। *ভারতের মুক্তি সংগ্রামে মুসলিম অবদান*। কলকাতা: মল্লিক ব্রাদার্স। পৃষ্ঠা ১২২। আইএসবিএন 81-7999-030-3।
2. ↑  রায়, প্রকাশ (২০২১)। *বিস্মৃত বিপ্লবী তৃতীয় খণ্ড*। চেন্নাই: নোশনপ্রেস চেন্নাই তামিলনাড়ু। পৃষ্ঠা ৭০–৭৩।
বীর টিকেন্দ্রজিৎ
**টিকেন্দ্রজিৎ সিং** (*২৯ ডিসেম্বর ১৮৫৬ - ১৩ আগস্ট ১৮৯১*) তিনি স্বাধীন মণিপুর রাজপরিবারের রাজকুমার ছিলেন। তিনি বীর টিকেন্দ্রজিৎ তথা কৈরেং বলে পরিচিত। তিনি মণিপুরী সেনাবাহিনীর কমান্ডার ছিলেন। তিনি ১৮৯১ সালের মণিপুর 'মহল-বিপ্লব'-এর হাল ধরেছিলেন। এই বিপ্লবের পরিণতিতে ব্রিটিশ আর মণিপুরীদের মাঝে যুদ্ধের সূচনা হয়।

### ব্রিটিশ-মণিপুর যুদ্ধ

১৮৮৬ সালে মহারাজা চন্দ্রপ্রকাশের মৃত্যুর পর তার পুত্র সুরচন্দ্র সিংহ তার উত্তরাধিকার গ্রহণ করেন। সিংহাসনে বসা নতুন রাজার মুকুটে হস্তক্ষেপ করার জন্য আগের মতো এইবারও সিংহাসনে বসার ক্ষমতা রাখা কোনো কুমারের দ্বারা অভিসন্ধি করা হল। প্রথম তিনটি প্রচেষ্টা দমন করার পরে ১৮৯০ সালে পুনরায় চতুর্থ বারের জন্য রাজার দুই ভাই টিকেন্দ্রজিৎ ও কুলচন্দ্র কর্তৃক রাজমহল আক্রমণ করা হয়, উপায় না দেখে সুরচন্দ্র সিংহ সিংহাসন ত্যাগ করতে বাধ্য হন এবং সিংহাসন ছেড়ে শিলচরে পলায়ন করেন।

রাজার ছোট ভাই কুলচন্দ্র সিংহ পরবর্তী রাজা হয়ে পিতৃব্য টিকেন্দ্রজিৎকে মণিপুরী সৈন্যবাহিনীর সেনাপতি পদ প্রদান করেন। দায়িত্বের প্রতি শ্রদ্ধাশীল টিকেন্দ্রজিৎ মণিপুরী সৈন্যের এক সবল বাহিনী তৈরী করেন। এইজন্য মাঝে একবার পুনরায় সিংহাসন অধিকারের আশায় সুরচন্দ্র সিংহ দূরের থেকে ইংরেজদের সহায়তা ভিক্ষা করেন।

ইংরেজগণ যুবরাজ কুলচন্দ্র সিংহকে রাজা হিসাবে পুনরায় মান্যতা প্রদান ও টিকেন্দ্রজিৎকে পরিবারকেন্দ্রিক বিসম্বাদের মূল দোষী হিসাবে শাস্তি প্রদানের জন্য মণিপুরে ইংরেজ সৈন্যবাহিনী প্রেরণ করে।  ১৮৯১ সালের ২১ ফেব্রুয়ারি তারিখে ভারতের ব্রিটিশ প্রধান লর্ড লেন্সডাউন যুবরাজ কুলচন্দ্র সিংহকে রাজা করতে ও টিকেন্দ্রজিৎকে করায়ত্ব করতে অসমের মুখ্য আয়ুক্ত জে. ডব্লিউ কুইণ্টনকে আদেশ দেন। কুইন্টন ১৮৯১ সালের ২২ মার্চ তারিখে সঙ্গে ৪০০ সৈন্য নিয়ে মণিপুর অভিমুখে যাত্রা করেন।তারা টিকেন্দ্রজিৎকে ব্রিটিশ প্রধানের আদেশ অনুসারে করায়ত্ব করতে সমর্পন করার জন্য রাজা কুলচন্দ্র সিংহকে আবেদন করেন। পরিণতিতে দুইপক্ষের মধ্যে যুদ্ধ হয় এবং এই যুদ্ধে কুইণ্টন সহ পাঁচ ব্রিটিশ কর্মচারীর মৃত্যু হয়।

১৮৯১ সালের ৩১ মার্চ তারিখে ব্রিটিশ সরকার মেজর জেনেরেল এইসের তত্বাবধানে কোহিমা থেকে এবং কর্ণেল আর. এস. এফের তত্বাবধানে শিলচর থেকে তথা ব্রিগেডিয়ারের তত্বাবধানে তমুর থেকে সৈন্যবাহিনীর তিনটি দল মণিপুরের বিরুদ্ধে প্রেরণ করেন। এই যুদ্ধে টিকেন্দ্রজিৎ মণিপুরী সৈন্যদের নেতৃত্ব দিয়েছিলেন। ১৮৯১ সালের ২৭ এপ্রিলের দিন ব্রিটিশ সৈন্য কংলা প্যালেস অধিগ্রহণ করতে সক্ষম হয়। অবশেষে ব্রিটিশ সৈন্য মণিপুরী সৈন্যদলকে পরাস্ত করে তথা সুরচন্দ্রকে দ্বিতীয়বারের জন্য সিংহাসনে বসাতে সক্ষম হয় এবং ২৩ মে তারিখে টিকেন্দ্রজিৎকে কারারুদ্ধ করে।

তথ্যসূত্র
---------

1. ↑  Ian F.W. Beckett, *Victoria's Wars*, Shire, আইএসবিএন ৯৭৮-০৭৪৭৮০৩৮৮১, p. 62
2. ↑  Bir Tikendrajit Singh – The True Patriot Of Manipur  ওয়েব্যাক মেশিনে আর্কাইভকৃত ১৭ আগস্ট ২০১৭ তারিখে, *India-north-east.com*
3. 1 2  Imperial Gazetteer of India, v. 17, p. 186.
**কুশল কোনোয়ার** একজন অসমীয়া, ব্রিটিশ বিরোধী স্বাধীনতা আন্দোলন কর্মী। তিনি ভারত ছাড়ো আন্দোলনে যোগদান করেছিলেন। আসাম রাজ্যের জোরহাট জেলে তার ফাঁসি হয়।

প্রারম্ভিক জীবন
---------------

কুশল কোনোয়ার আসামের বালিজান গ্রামে (অধুনা গোলাঘাট জেলা) জন্মগ্রহণ করেছিলেন। তিনি বেজবড়ুয়া বিদ্যালয়ে শিক্ষালাভ করেন। ১৯২১ সালে ছাত্রাবস্থাতে মহাত্মা গান্ধী পরিচালিত অসহযোগ আন্দোলনে যোগদান করেছিলেন। স্বরাজ, সত্য ও অহিংসা এই তিন মন্ত্রে অনুপ্রাণিত হন কুশল। তিনি বেঙ্গামি'তে একটি প্রাথমিক বিদ্যালয় স্থাপন করেছিলেন। সেখানে শিক্ষকতা করার পর বালিজানে চা বাগানে কেরানী চাকরিতে প্রবেশ করেন।

আন্দোলন
-------

সরুপাথার অঞ্চলে সত্যাগ্রহ আন্দোলনে ভারতীয় জাতীয় কংগ্রেস দলকে নেতৃত্ব দেন তিনি। সরুপাথার কংগ্রেস কমিটির সভাপতি নির্বাচিত হয়েছিলেন। ১৯৪২ সালের ভারত ছাড়ো আন্দোলনের উত্তাল ঢেউ আসামে এসে পড়লে কুশল তাতে সর্বতভাবে যোগ দেন। আসাম প্রদেশ কংগ্রেসের দুই নেতা গোপীনাথ বরদলৈ এবং সিদ্ধান্ত শর্মা গ্রেপ্তার হন ধুবরিতে। অন্যান্য নেতৃবৃন্দ গ্রেপ্তার বরন করেন, অহিংস আন্দোলন বিভিন্ন জায়গায় হিংসাত্বক রূপ পরিগ্রহণ করে। সরকারী অফিস, থানাতে অগ্নিসংযোগ, রেল, বাস অবরোধ হয়। ১৯৪২ সালের ১০ অক্টোবর ভোরবেলা কয়েকজন রেললাইনের স্লিপার অপসারন করায় একটি সেনাবাহিনী ভর্তি ট্রেন লাইনচ্যুত হয়। বহু ব্রিটিশ সেপাই মারা গেলে সরকার পুরো জায়গা ঘিরে অপারেশন চালাতে থাকে। অপ্রাধীদের গ্রেপ্তার করার মানুষের ওপর ভয়াবহ অত্যাচার শুরু হয়। পুলিশ কুশল কোনোয়ারকে এই অপরাধের প্রধান ষড়যন্ত্রকারী হিসেবে অভিযুক্ত করে। যদিও অহিংস পন্থার পথিক, কোনোয়ার এই ঘটনায় জড়িত ছিলেননা। ৫ নভেম্বর ১৯৪২ তাকে গোলাঘাট থেকে জোরহাট জেলে নিয়ে যাওয়া হয়। তার ববিরুদ্ধে কোনো প্রমাণ পাওয়া যায়নি। ৬ মার্চ, ১৯৪৩ সালে তার বিচার শুরু হয়। অনেক আইনজীবী কুশলের পক্ষে দাঁড়িয়েছিলেন। কিন্তু শান্তি বাহিনীর স্বেচ্ছাসেবক পুলিন বড়ুয়া রাজসাক্ষী হন। বিচারক সি এম হামফ্রে'র আদালতে তাকে দোষী সাব্যাস্ত করে মৃত্যুদন্ড দেওয়া হলে তিনি অবিচল থাকেন। নিজের স্ত্রী প্রভাবতীকে জানান দেশের জন্যে হাজার হাজার প্রান উৎসর্গকারীদের মধ্যে একজন হতে পেরে তিনি গর্বিত। মৃত্যুর আগের দিনগুলি জেলে তিনি গীতা পাঠ করে কাটান।

ফাঁসি
-----

১৫ জুন ১৯৪৩ ভোর সাড়ে চারটের সময় জোরহাট জেলে তার ফাঁসি হয়। তার মৃত্যুতে মহাত্মা গান্ধী জানান কুশল কোনোয়ারের জীবন ও মৃত্যু দুইই ছিল একজন আদর্শ সত্যাগ্রহীর মত। একই সাথে আরো তিন সত্যাগ্রহী ঘনশ্যাম শইকিয়া, কনকেশ্বর কোনোয়ার ও ধর্মকান্ত ডেকা'র ফাঁসি হয়েছিল।

তথ্যসূত্র
---------

1. ↑  *Assam General Knowledge*। Bright Publications। আইএসবিএন 978-81-7199-451-9। সংগ্রহের তারিখ ২১ নভেম্বর ২০১২।
2. 1 2  "Kushal Konwar"। সংগ্রহের তারিখ ১১ জুন ২০১৭।
3. ↑  *Assam General Knowledge*। Bright Publications। আইএসবিএন 978-81-7199-451-9।
একটি সরল বৈদ্যুতিক চুম্বক; লোহার একটি মোচার চারপাশে অন্তরিত পরিবাহী তার পেঁচিয়ে এটি তৈরি করা হয়েছে। লোহার মত অয়শ্চুম্বকীয় উপাদান ব্যবহার করার ফলে চৌম্বকীয় ক্ষেত্রের প্রাবল্য বৃদ্ধি পায়। চৌম্বকীয় ক্ষেত্রের প্রাবল্য বৈদ্যুতিক তারের প্যাঁচের মধ্যে দিয়ে প্রবাহিত বিদ্যুতের সমানুপাতিক।
**বৈদ্যুতিক চুম্বক** (ইংরেজি: Electromagnet) বলতে এমন এক ধরনের চুম্বককে বোঝায় যার চৌম্বকীয় ক্ষেত্রটি বৈদ্যুতিক প্রবাহের কারণে সৃষ্ট হয়। বিদ্যুৎপ্রবাহ বন্ধ হয়ে গেলে চৌম্বকীয় ক্ষেত্রটিও বিনষ্ট হয়ে যায়। সাধারণত অন্তরিত বিদ্যুৎ পরিবাহী তারকে কুণ্ডলী বা কয়েলের মতো পেঁচিয়ে বৈদ্যুতিক চুম্বক তৈরি করা হয়। কুণ্ডলীর মধ্য দিয়ে বিদ্যুৎ প্রবাহিত হলে কুণ্ডলীটির ভেতরের শূন্যস্থানে একটি চৌম্বকীয় ক্ষেত্রের সৃষ্টি হয়। অনেক সময় তারটিকে অয়শ্চুম্বকীয় উপাদান (ferromagnetic material) দিয়ে তৈরি (যেমন লোহা) একটি চৌম্বকীয় মোচার চারপাশে পেঁচানো হয়। এই চৌম্বকীয় মোচাটি চৌম্বক প্রবাহগুলির ঘনত্ব বৃদ্ধি করে এবং এর ফলে বৈদ্যুতিক চুম্বকটি আরও শক্তিশালী হয়। 
স্থায়ী চুম্বকের তুলনায় অস্থায়ী বৈদ্যুতক চুম্বক ব্যবহারের মূল সুবিধাটি হচ্ছে কুণ্ডলীর প্যাঁচের মধ্যে বৈদ্যুতিক প্রবাহের পরিমাণ কম-বেশি করে দ্রুত এর চৌম্বক ক্ষেত্রটি পরিবর্তন করা সম্ভব। তবে স্থায়ী চুম্বকে কোন শক্তির প্রয়োজন হয় না, কিন্তু বৈদ্যুতিক চুম্বকে সর্বদা বিদ্যুৎপ্রবাহ বজায় রাখতে হয়।

বৈদ্যুতিক চুম্বক বিভিন্ন বৈদ্যুতিক যন্ত্র বা যন্ত্রাংশে ব্যাপকভাবে ব্যবহার করা হয়। এদের মধ্যে আছে বৈদ্যুতিক মোটর, জেনারেটর, রিলে, লাউডস্পিকার, হার্ড ডিস্ক, ম্যাগনেটিক রেসোনেন্স ইমেজিং যন্ত্র, বৈজ্ঞানিক সরঞ্জাম, ইত্যাদি। এছাড়া ভারী লোহানির্মিত বস্তু উত্তোলন ও সরানোর জন্য বৈদ্যুতিক চুম্বক ব্যবহার করা হয়।

তথ্যসূত্র
---------

1. 1 2 3  Nave, Carl R. (২০১২)। "Electromagnet"। *Hyperphysics*। Dept. of Physics and Astronomy, Georgia State Univ.। সংগ্রহের তারিখ সেপ্টেম্বর ১৭, ২০১৪।
2. ↑  Merzouki, Rochdi; Samantaray, Arun Kumar; Pathak, Pushparaj Mani (২০১২)। *Intelligent Mechatronic Systems: Modeling, Control and Diagnosis*। Springer Science & Business Media। পৃষ্ঠা 403–405। আইএসবিএন 144714628X।
ভার্জিনিয়ার শার্লটসভিলের একটি আন্ডারপাস, স্বাভাবিক অবস্থায় (উপরের) এবং পনের মিনিটের ভারি বৃষ্টির পরে (নিচে)
হড়কাবানে প্লাবিত রাস্তায় যান চলাচলের দৃশ্য
মঙ্গোলিয়ার গোবিতে বজ্রঝড়ের পর হড়কাবান
**হড়কাবান**, **হড়পা বান** হলো প্লাবনভূমি, নদী, শুষ্ক হ্রদ ও অবনমিত ভূমি ইত্যাদির মতো নিম্নাঞ্চলে ঘটা আকস্মিক বন্যা। এটি প্রচণ্ড বজ্রঝড়, হারিকেন, বা গ্রীষ্মমণ্ডলীয় ঝড়ের সাথে যুক্ত ভারী বৃষ্টি বা বরফের পাত বা তুষারক্ষেত্রের উপর দিয়ে প্রবাহিত বরফ বা তুষার থেকে গলিত পানির কারণে হতে পারে। প্রাকৃতিক বরফ বা ভূমিধসের কারণে সৃষ্ট বাঁধ, অথবা মানবসৃষ্ট বাঁধের মতো অবকাঠামো ভেঙে যাওয়ার কারণেও হড়কাবান হতে পারে; যেমনটি ১৮৮৯ সালে জনসটাউন বন্যার সময় ঘটেছিলো। বৃষ্টিপাতের পর ছয় ঘন্টার কম সময়সীমার মধ্যে বন্যার সূত্রপাত হলে সেটিকে হড়কাবান, অন্যথায় সাধারণ বন্যা হিসেবে বিবেচনা করা হয়।]]

কারণ
----

প্রায় ১ বছর ধরে চলা খরা শেষে, ৩–৫ ঘন্টা দীর্ঘ বজ্রঝড়ের পরে উত্তর মেক্সিকোতে হড়কাবান প্লাবিত রাস্তা
হড়কাবান প্রায়শই খরার পরে সম্প্রতি বৃষ্টিপাত হয়েছে এমন শুষ্ক অঞ্চলে ঘটে, তবে সেটি বৃষ্টিপতিত এলাকা থেকে নিচের দিকে, এমনকি উৎস থেকে অনেক মাইল দূরেও দেখা যেতে পারে। আগ্নেয়গিরির কাছাকাছি হিমবাহ থাকলে অগ্ন্যুৎপাতের কারণে তীব্র তাপে বরফ গলার ফলেও সংলগ্ন এলাকায় হড়কাবান হতে পারে। হারিকেন ও অন্যান্য ক্রান্তীয় ঘূর্ণিঝড়ের পর ব্যাপক বৃষ্টিপাতের পাশাপাশি বরফের বাঁধের আকস্মিক গলিত প্রভাবের কারণেও হড়কাবান হতে পারে। মানবীয় ক্রিয়াকলাপও হড়কাবানের কারণ হতে পারে। বাঁধ ভাঙার কারণে প্রচুর পরিমাণে পানি নির্গত হলে, যাত্রাপথের সবকিছু ধ্বংস করে দিতে পারে।

তথ্যসূত্র
---------

1. ↑  "Flash Flooding Definition"। National Weather Service। সংগ্রহের তারিখ আগস্ট ৩১, ২০১৭।
2. ↑  WeatherEye (২০০৭)। "Flash Flood!"। Sinclair Acquisition IV, Inc.। ২০০৯-০২-২৭ তারিখে মূল থেকে আর্কাইভ করা। সংগ্রহের তারিখ ২০০৯-০৯-০৯।
3. 1 2  National Weather Service Forecast Office Morristown, Tennessee (২০০৬-০৩-০৭)। "Definitions of flood and flash flood"। National Weather Service Southern Region Headquarters। সংগ্রহের তারিখ ২০০৯-০৯-০৯।

  


| * দে
* স
প্রাকৃতিক দুর্যোগ · মৃতের সংখ্যা অনুসারে তালিকা |
| --- |
| ভূতাত্ত্বিক | 

|  |  |
| --- | --- |
| ব্যাপক ভূ-প্রবাহ | 
* ভূমিধস
* হিমধস
* কর্দমপ্রবাহ
* ধ্বংসাবশেষ প্রবাহ

 |
| ভূমিকম্প (তালিকা) | 
* ভূমিকম্পঘটিত বিপদ-আপদ
* ভূমিকম্পঘটিত ঝুঁকি
* মৃত্তিকা তরলীভবন

 |
| আগ্নেয়গিরির অগ্ন্যুৎপাত | 
* আগ্নেয়শিলা প্রবাহ
	+ লাহার
* আগ্নেয়ভস্ম

 |
| ক্ষয়ীভবন | 
* ধস-গহ্বর

 |

 |
| জলবৈজ্ঞানিক | 

|  |  |
| --- | --- |
| বন্যা (তালিকা) | 
* উপকূলীয় বন্যা
* হড়কাবান
* ঝোড়ো জলোচ্ছ্বাস

 |
| অন্যান্য | 
* সুনামি
	+ মহাসুনামি
* লিমনিক উদগিরণ

 |

 |
| আবহাওয়াবৈজ্ঞানিক | 

|  |  |
| --- | --- |
| তাপমাত্রা | 
* প্রবল তুষারঝড়
* শৈত্য প্রবাহ
* বরফঝড়
* শিলাবৃষ্টি
* তাপদাহ

 |
| খরা | 
* মহাখরা

 |
| ঘূর্ণিঝড় | 
* হারিকেন
* বজ্রঝড়
* টর্নেডো
* ক্রান্তীয় ঘূর্ণিঝড়
* টাইফুন

 |
| অন্যান্য | 
* দাবানল
	+ অগ্নিঝড়
* আর্ক-ঝড়

 |

 |
| মহাকাশ | 
* সম্ভাব্য বিপজ্জনক বস্তু
* অভিঘাত ঘটনা
* উল্কা বৃষ্টি
* ভূ-চৌম্বক ঝড়
* সৌর শিখা
* অতিনবতারা
* অধিনবতারা

 |
**ইন্টারনেট অ্যান্ড মোবাইল অ্যাসোসিয়েশন অফ ইন্ডিয়া** (ইংরেজি: Internet and Mobile Association of India; সংক্ষেপে IAMAI) হলো একটি অলাভজনক শিল্প সংস্থা যা অনলাইন এবং মোবাইল মূল্য সংযোজন পরিষেবা শিল্পের স্বার্থের প্রতিনিধিত্ব করে। এটি সোসাইটিস রেজিস্ট্রেশন অ্যাক্ট, ১৮৬০ এর অধীনে নিবন্ধিত।

ইতিহাস
------

ভারতে ইন্টারনেট কোম্পানিগুলির একটি অ্যাসোসিয়েশনের প্রয়োজনীয়তা ২০০০ সালের গোড়ার দিকে অনুভূত হয়েছিল৷ ভারতের প্রথম দিকের ইন্টারনেট অগ্রদূত যেমন অজিত বালাকৃষ্ণান এবং রাজেশ জৈন সফল কোম্পানি প্রতিষ্ঠা করলেও ইকোসিস্টেম তৈরি করেননি৷ ২০০২ সালে baazee.com-এর অবনীশ বাজাজ এবং Mouthshut.com-এর ফয়সাল ফারুকি ইন্টারনেট স্পেসে সিইওদের একটি অনানুষ্ঠানিক সমিতি প্রতিষ্ঠার জন্য ইমেইলের মাধ্যমে কথোপকথন বিনিময় করেন। তারা "কাউন্সিল অফ হাই টেক সিইও" নাম প্রস্তাব করেন।

উদ্দেশ্য
--------

অনলাইন এবং মোবাইল ভ্যালু অ্যাডেড সার্ভিস সেক্টরকে প্রসারিত করা এবং উন্নত করাই এর দায়িত্ব। আইএএমএআই ভোক্তা, শেয়ারহোল্ডার, বিনিয়োগকারী এবং ভারত সরকারের কাছে ব্যবসার সমস্যা এবং প্রয়োজনীয়তা তুলে ধরে। ইন্টারনেট এবং মোবাইল অ্যাসোসিয়েশন অফ ইন্ডিয়ার মূল উদ্দেশ্য হলো মোবাইল এবং বেশ কয়েকটি অনলাইন পরিষেবা সম্পর্কিত মূল্য সংযোজন পরিষেবাগুলোকে উন্নত এবং প্রসারিত করা।

দয়ানিধি মারান ১৮ জানুয়ারি ২০০৭-এ নয়াদিল্লিতে ইন্টারনেট অ্যান্ড মোবাইল অ্যাসোসিয়েশন অফ ইন্ডিয়া (আইএএমএআই) কর্তৃক আয়োজিত "কনভারজেন্স, কমিউনিকেশন, কনটেন্ট এবং কমার্স" থিমে ইন্ডিয়া ডিজিটাল সামিট ২০০৭-এ ভাষণ দিচ্ছেন

ওয়ার্কিং গুপস
--------------

ইন্ডিয়া এডটেক কনসোর্টিয়াম (আইইসি) ১২ জানুয়ারি ২০২২-এ; ভারতীয় অনলাইন শিক্ষা শিল্পের জন্য নীতিশাস্ত্রের কোড এবং নির্দেশিকাগুলির পরামর্শ ও পরিচালনা করার জন্য আইএএমএআই ফিজিক্স ওয়ালা, বাইজু'স, ওয়েবআশা, সিম্পলিলার্ন, আনএকাডেমি, আপগ্র্যাড, বেদান্তু এবং অন্যান্যদের সাথে একটি স্ব-নিয়ন্ত্রক সংস্থা তৈরি করেছে।

তথ্যসূত্র
---------

1. ↑  "Harsh Jain named IAMAI Chairman for 2023-2025"। *The Times of India*। ২০২৩-০৫-২৫। আইএসএসএন 0971-8257। সংগ্রহের তারিখ ২০২৪-০১-০৩।
2. ↑  Desk, The News (২০২৩-০৫-২৫)। "IAMAI governing council elects Harsh Jain as Chairman; Rajesh Magow and Satyan Ganjwani named Vice Chairmen"। *MediaBrief* (ইংরেজি ভাষায়)। সংগ্রহের তারিখ ২০২৪-০১-০৩।
3. ↑  "India's mobile internet users touch 2 million"। *Rediff* (ইংরেজি ভাষায়)। সংগ্রহের তারিখ ২০২৪-০১-০৩।
4. ↑  Bose, Mrityunjay। "Internet and Mobile Association of India welcomes Telecom Bill"। *Deccan Herald* (ইংরেজি ভাষায়)। সংগ্রহের তারিখ ২০২৪-০১-০৩।
5. ↑  "The Internet and Mobile Association of India (IAMAI), the representative body of nearly 600 internet firms and start-ups, recently welcomed the introduction of the Telecom Bill in Lok Sabha."। *vajiramias.com*। সংগ্রহের তারিখ ২০২৪-০১-০৩।
6. ↑  "'Progressive': Internet and mobile association welcomes Telecom Bill, hails exclusion of OTTs, email from its ambit"। *The Indian Express* (ইংরেজি ভাষায়)। ২০২৩-১২-১৮। সংগ্রহের তারিখ ২০২৪-০১-০৩।
7. ↑  PTI (২০২২-০১-১২)। "IAMAI sets up India EdTech Consortium to uphold code of conduct by edtech platforms"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২৪-০১-০৩।
প্যানাক্সিয়ার প্রতিষ্ঠাতা - ড. দাদি সেগাল, অ্যাড. অ্যাসি রটবার্ট ও ডঃ এরান গোল্ডবার্গ
**প্যানাক্সিয়া ফার্মাসিউটিক্যাল ইন্ডাস্ট্রিজ লিমিটেড** হল একটি বিশ্বব্যাপী কোম্পানি যার সদর দপ্তর ইসরায়েলে, যেটি ওষুধের গুণমানে মেডিকেল গাঁজা ভিত্তিক পণ্য বিকাশ, উত্পাদন এবং বাজারজাত করে। জার্মানি, ফ্রান্স, সাইপ্রাস এবং মাল্টায় কোম্পানিটির বাণিজ্যিক কার্যক্রম রয়েছে।

**প্যানাক্সিয়া** হল প্যানাক্সিয়া ল্যাবস ইসরায়েল লিমিটেড এর নিয়ন্ত্রক শেয়ারহোল্ডার, যা তেল-আভিভ স্টক এক্সচেঞ্জে লেনদেন করা হয়। প্যানাক্সিয়া হল ইসরায়েলের প্রথম এবং একমাত্র কোম্পানি যাকে একটি ইইউ স্বাস্থ্য কর্তৃপক্ষ থেকে ইইউ-জিএমপি মান দেওয়া হয়েছে, যা বাণিজ্যিক উৎপাদন এবং ইউরোপে মেডিকেল গাঁজা এবং মেডিকেল গাঁজা পণ্য রপ্তানির জন্য প্রয়োজনীয়। 

প্যানাক্সিয়া ২০১০ সালে প্রতিষ্ঠিত হয়েছিল, সেগাল ফার্মা গ্রুপের গাঁজা বিভাগ হিসাবে, যা বিশ্বব্যাপী বাজারজাত করা বিভিন্ন ফার্মাসিউটিক্যাল পণ্য তৈরি করে। প্যানাক্সিয়া ইউএসএ (প্যানাক্সিয়া ইসরায়েলের একটি সহযোগী) বিভিন্ন রোগের চিকিৎসার উদ্দেশ্যে উত্তর আমেরিকায় চিকিৎসা গাঁজা-ভিত্তিক পণ্য তৈরি করে।

প্যানাক্সিয়া ১৫০ জনেরও বেশি লোক কাজ করে। এর উত্পাদন সুবিধা এবং অফিস ইসরায়েলের লদে অবস্থিত।

তথ্যসূত্র
---------

1. ↑  "Green Light: EU grants Panaxia certification for exporting medical cannabis"। *CTech*। ১৪ জুন ২০২০।
IELTS logo
**আইইএলটিএস** (ইংরেজি: IELTS) বা International English Language Testing System হচ্ছে ইংরেজি ভাষার দক্ষতা যাচাইয়ের জন্য আন্তর্জাতিকভাবে স্বীকৃত একটি পরীক্ষা। যাদের মাতৃভাষা ইংরেজি না এই পরীক্ষা মূলত তাদের জন্য। ব্রিটিশ কাউন্সিল, আইডিপিঃ আইইএলটিএস অস্ট্রেলিয়া ও কেমব্রিজ ইংলিশ ল্যাঙ্গুয়েজ অ্যাসেসমেন্ট কর্তৃক যৌথভাবে এটি পরিচালিত হয় এবং এটি ১৯৮৯ সালে প্রতিষ্ঠিত হয়। প্রধানত যুক্তরাজ্য ও অস্ট্রেলিয়ায় উচ্চশিক্ষার জন্য আইইএলটিএস অপরিহার্য ছিল। কিন্তু সাম্প্রতিক সময়ে উত্তর আমেরিকা অর্থাৎ যুক্তরাষ্ট্র ও কানাডার বিশ্ববিদ্যালয়গুলোও এ পরীক্ষার স্কোর গ্রহণ করছে এবং ইউরোপের বেশির ভাগ দেশের বিশ্ববিদ্যালয়গুলো আইইএলটিএস গ্রহণ করে থাকে। এই পরীক্ষায় সবাই অংশ নিতে পারেন, কোনো শিক্ষাগত যোগ্যতার প্রয়োজন হয় না। এখানে বয়সেরও কোনো বাধ্যবাধকতা নেই। বাংলাদেশে আইইএলটিএস পরীক্ষা পরিচালনাকারী অন্যতম প্রতিষ্ঠান ব্রিটিশ কাউন্সিল।

পরীক্ষাপদ্ধতি
-------------

আইইএলটিএস পরীক্ষা দেয়া যায় দুই ধরনের মডিউলে: একাডেমিক ও জেনারেল ট্রেনিং। স্নাতক, স্নাতকোত্তর অথবা পিএইচডি পর্যায়ে পড়াশোনার জন্য পরীক্ষা দিতে হয় একাডেমিক মডিউলে। যদি কোনো শিক্ষার্থী কারিগরি বিষয় বা প্রশিক্ষণে ভর্তি হতে চান, তবে তাকে জেনারেল ট্রেনিং মডিউলে পরীক্ষা দিতে হয়। এ ছাড়া যারা ইমিগ্রেশনের জন্য যেতে চান, তাদেরকেও জেনারেল ট্রেনিং মডিউলে পরীক্ষা দিতে হয়। আইইএলটিএস পরীক্ষায় দুই ধরনের মডিউলেই শ্রবণ (শোনা), পাঠন (পাঠ করা), লিখন ও কথন (কথা বলা) এই চারটি অংশ থাকে।

### শ্রবণ

এ অংশে কথোপকথন শুনে বোঝার ক্ষমতা যাচাই করা হয়। সিডি থেকে কথোপকথন শুনে এ অংশে প্রশ্নের উত্তর করতে হয় পরীক্ষার্থীদের। ৪০টি প্রশ্ন থাকে। ৩০ মিনিটে চারটি অংশে এ পরীক্ষা নেওয়া হয়। একটি বিষয় কেবল একবারই বাজিয়ে শোনানো হয়।

### লিখন

ইংরেজি লেখার দক্ষতা যাচাই করা হয় এ অংশে। এখানে ১ ঘণ্টায় দুটি প্রশ্নের উত্তর লিখতে হবে। দ্বিতীয় প্রশ্নটিতে প্রথম প্রশ্নের চেয়ে বেশি নম্বর থাকে।

### পঠন

পরীক্ষার্থীদের এ অংশে ১ ঘণ্টায় তিনটি অনুচ্ছেদ থেকে মোট ৪০টি প্রশ্নের উত্তর দিতে হয়। এখানে বিভিন্ন জার্নাল, বই, সংবাদপত্র, ম্যাগাজিন থেকে কিছু অংশ তুলে দেওয়া হয়ে থাকে। সেখান থেকেই বাক্য পূরণ, সংক্ষিপ্ত উত্তর, সঠিক উত্তর খুঁজে বের করা ইত্যাদি থাকে।

### কথন

এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে দুই মিনিট টানা কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন।

স্কোরিং
-------

১ থেকে ৯-এর স্কেলে আইইএলটিএসের স্কোরিং করা হয়। চারটি অংশে আলাদাভাবে প্রাপ্ত স্কোর যোগ করে গড় করে চূড়ান্ত স্কোর দেওয়া হয়। এ পরীক্ষায় পাস বা ফেল হওয়ার কোনো বিষয় নেই। আইইএলটিএস স্কোরের মেয়াদ থাকে ২ বছর।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৫।
2. 1 2  "আইইএলটিএস: কী ও কেন"। *প্রথম আলো*। ১২ জুলাই ২০১৪।
3. ↑  "Results and band scores for IELTS"। *cambridgeenglish.org*।
**মাদক প্রত্যাহারজনিত সংলক্ষণ** (ইংরেজি Drug withdrawal syndrome বা Substance withdrawal syndrome) বা সংক্ষেপে **মাদক প্রত্যাহার** (Drug withdrawal) বলতে আরোগ্যমূলক ঔষধ বা বিনোদনমূলক নেশাদ্রব্য সেবন হঠাৎ বন্ধ করে দিলে বা দ্রুত কমিয়ে দিলে যে লক্ষণ-উপসর্গগুলি পরিলক্ষিত হয়, তাদের সমষ্টিকে বোঝায়। প্রত্যাহারজনিত লক্ষণ-উপসর্গ ঘটার আগে প্রথমে ব্যক্তিতে কোনও প্রকারের মাদকদ্রব্যের প্রতি আসক্ত হতে হয়। এটি শারীরিক আসক্তি, মানসিক আসক্তি বা উভয়ই হতে পারে। অনেক সময় ধরে এক বা একাধিক মাদকদ্রব্য সেবনের কারণে আসক্তির জন্ম হয়। 

মাদকের মাত্রার উপর নির্ভর করে আসক্তি সৃষ্টি হয়। কোন ধরনের মাদক ব্যবহার করা হচ্ছে, তার উপর নির্ভর করে প্রত্যাহারজনিত লক্ষণ-উপসর্গগুলি ভিন্ন হয়ে থাকে। যেমন বিষণ্ণতারোধক ঔষধ (Antidepressant) দীর্ঘদিন সেবন করার পরে প্রত্যাহার করলে যে প্রতিক্রিয়া হয়, তার বিপরীতে আফিম-সদৃশ ঔষধ (মাদক) যেমন হেরোইন প্রত্যাহার করলে সম্পূর্ণ ভিন্ন প্রতিক্রিয়া হতে পারে। আফিম-জাতীয় ঔষধ সেবন বন্ধ করার কারণে যে লক্ষণ-উপসর্গগুলি দেখা যায়, তার মধ্যে উদ্বেগ, ঘর্মণ, বমন ও উদরাময় উল্লেখ্য। মদ্যপান প্রত্যাহারজনিত লক্ষণ-উপসর্গগুলির মধ্যে আছে খিটখিটে মেজাজ, অবসাদ, কাঁপুনি ও বমিবমি ভাব। নিকোটিন প্রত্যাহার করলে খিটখিটে মেজাজ, অবসাদ, নিদ্রাহীনতা, মাথাব্যথা, মনোযোগে সমস্যা, ইত্যাদি লক্ষণ-উপসর্গ প্রকাশ পেতে পারে। চিকিৎসকের ব্যবস্থাপত্রে প্রদত্ত এবং বৈধ কিন্তু ব্যবস্থাপত্রবিহীন অনেক ঔষধ আছে, যেগুলি সেবন বন্ধ করে দিলে প্রত্যাহারজনিত লক্ষণ-উপসর্গ দেখা দিতে পারে, যদিও সেগুলি চিকিৎসকের নির্দেশনা মেনেই সেবন করা হয়ে থাকে। 

প্রয়োগের পথ, অর্থাৎ মাদকদ্রব্যটি শিরায় বা পেশীতে সূঁচের মাধ্যমে প্রবেশ করানো হয়, নাকি মুখ দিয়ে গলধকরণ করা হয়, সে ব্যাপারটিও প্রত্যাহারজনিত লক্ষণ-উপসর্গের তীব্রতার উপর প্রভাব ফেলতে পারে।[] প্রত্যাহারজনিত লক্ষণ-উপসর্গগুলি কয়েকটি ধাপে প্রকাশ পায়। সাধারণত একজন ব্যক্তির খারাপ লাগতে শুরু করে (যাকে ধস/ক্র্যাশ বা অধোগমন বলে), এর আরও বেশি খারাপ লাগতে শুরু করে, এরপর একটি স্থিতাবস্থায় পৌঁছায় (প্লাটো) এবং শেষ পর্যন্ত লক্ষণ-উপসর্গগুলি দূর হতে শুরু করে। তবে কিছু কিছু ঔষধ (বার্বিচুরেট, বেঞ্জোডায়াজেপিন, অ্যালকোহল, গ্লুকোকর্টিকয়েড, ইত্যাদি) থেকে প্রত্যাহার মরণঘাতী হতে পারে।[] আফিম-জাতীয় মাদক থেকে প্রত্যাহার করলে ব্যবহারকারীর মৃত্যু না হলেও, আফিম-সদৃশ ঔষধ (ও আরও কিছু ঔষধ) প্রত্যাহারের কারণে গর্ভপাত হতে পারে (প্রভ্রূণের প্রত্যাহারের কারণে)। কোনও মাদক সেবন হঠাৎ করে সম্পূর্ণ প্রত্যাহার করা ও তার পরে শরীরে প্রত্যাহারজনিত লক্ষণ-উপসর্গ প্রকাশ পাওয়ার ঘটনাটিকে আকস্মিক পূর্ণবিরতি বলে।

যদি মাদকটি দীর্ঘস্থায়ী অপপুষ্টি, রোগ, দীর্ঘমেয়াদী ব্যথা, রোগজীবাণু সংক্রমণ, নিদ্রাহানি, ইত্যাদিকে অপ্রকাশ্য করে রাখে, তাহলে সেটি প্রত্যাহার করলে আরও নাটকীয় লক্ষণ-উপসর্গ প্রকাশ পেতে পারে। যখন ঔষধ বা মাদকটিকে প্রত্যাহার করে নেওয়া হয়, তখন এই রোগ বা অসুস্থতাগুলি আবার মাথা চাড়া দিয়ে ওঠে, ফলে এগুলিকে প্রত্যাহারজনিত লক্ষণ-উপসর্গ ভেবে ভুল করা হতে পারে।

তথ্যসূত্র
---------

1. ↑  "MeSH Browser"। *meshb.nlm.nih.gov*। ৩০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আর্সেনি শুরুনভ** (রুশ: Арсений Сергеевич Шурунов ; জন্ম ২৬ মে ১৯৯৬) একজন রুশ দাবাড়ু, যিনি ফিদে মাস্টার (২০০৬) খেতাব ধারণ করেন।

জীবনী
-----

আর্সেনি শুরুনভ চেলিয়াবিনস্ক দাবা স্কুলের ছাত্র। তিনি রাশিয়ার হয়ে ইউরোপীয় যুব দাবা চ্যাম্পিয়নশিপ এবং বিশ্ব যুব দাবা চ্যাম্পিয়নশিপে বিভিন্ন বয়সের গ্রুপে খেলেন, ২০০৬ সালে হারসেগ নোভিতে তার সেরা ফলাফল অর্জন করেন, যেখানে তিনি অনুর্ধ্ব-১০ বয়সের গ্রুপে ইউরোপীয় যুব দাবা চ্যাম্পিয়নশিপ জিতেছিলেন।  এই সাফল্যের জন্য তিনি ফিদে মাস্টার উপাধিতে ভূষিত হন। ২০০৮ সালে, আর্সেনি শুরুনভ অনুর্ধ্ব-১২ বয়সী গ্রুপে ইউরোপীয় যুব র‌্যাপিড চেস চ্যাম্পিয়নশিপ জিতেছেন।

তথ্যসূত্র
---------

1. ↑  "Chess-Results Server Chess-results.com - European Youth Chess Championship 2006 - Boys U10"। *chess-results.com*।
2. ↑  "Chess-Results Server Chess-results.com - 8th Individual European Championship - Boys U12 - rapid"। *chess-results.com*।

বাহ্যিক লিঙ্ক
-------------

* ফিদে সাইটে আর্সেনি শুরুনভের রেটিং কার্ড উইকিউপাত্তে এটি সম্পাদনা করুন (ইংরেজি)
* Arseny Shurunov player profile and games at Chessgames.com
* Arseny Shurunov chess games at 365chess.com
**বুয়াকে** (ফরাসি: Bouaké, এনকো: ߓߐ߰ߞߍ߫ *Bɔ̀ɔkɛ́*) পশ্চিম আফ্রিকার রাষ্ট্র কোত দিভোয়ার বা আইভরি কোস্টের দ্বিতীয় বৃহত্তম নগরী। ৫২ বর্গকিলোমিটার আয়তনের নগরীটির জনসংখ্যা প্রায় ৭ লক্ষ ৪০ হাজার (২০২১ সালে জনগণনা অনুযায়ী)। এটি ভালে দু বঁদামা উপবিভাগ, গবেকে প্রশাসনিক অঞ্চল ও বুয়াকে দেপার্ত্যমঁ বা জেলার প্রশাসনিক কেন্দ্র। এটি কোত দিভোয়ারের কেন্দ্রভাগে দেশটির বৃহত্তম হ্রদ কোসু হ্রদ থেকে ৫০ কিলোমিটার উত্তর-পূর্বে একটি মালভূমির উপরে অবস্থিত। এটি আবিজান নগরী থেকে রেলপথে (আবিজান-নিজের রেলপথ) প্রায় ৩৫০ কিলোমিটার (২২০ মা) উত্তরে এবং দেশের রাজধানী ইয়ামুসুক্রো থেকে প্রায় ১০০ কিলোমিটার (৬২ মা) উত্তর-পূর্বে অবস্থিত। এটি একটি কৃষিপ্রধান অঞ্চলের বাজার শহর হিসেবে কাজ করে। অঞ্চলটিতে তুলা, কফি, কাকাও, সিসাল, তামাক, মিষ্টি আলু, ধান ও পাম তেল উৎপাদন করা হয়। এখানের সিসালের আঁশ থেকে দড়ি বানানো ও তুলার কারখানা আছে। শহরের কাছেই স্বর্ণ ও ম্যাঙ্গানিজের মজুদ রয়েছে। বুয়াকে শহরে একটি বনবিদ্যা বিদ্যালয় আছে। আরও আছে গবাদি পশুপালন, পশুচিকিৎসা ও আবহাওয়া বিষয়ক সরকারি কেন্দ্র। এখানে একটি সুতির বস্ত্রের গবেষণা প্রতিষ্ঠানও আছে। অতীতে বুয়াকে পর্তুগিজদের একটি ক্রীতদাসের বাজার চিহ্ল। ১৮৯৩ সালে এখানে ফরাসিদের আগমন ঘটে। ১৯১৪ সাল থেকে এটি একটি প্রশাসনিক কেন্দ্র। 

বুয়াকের দর্শনীয় স্থানের মধ্যে আছে মার্শে দ্য ওয়ারেবো নামের বাজার যেখানে দেশীয় ও বিদেশী পর্যটকেরা ঐতিহ্যবাহী হস্তশিল্পকর্মের পাশাপাশি টাটকা খাবার কিনতে পারে; বাজারটি বুয়াকের দৈনন্দিন জীবনের প্রতিফলন। সামোরি তুরের স্মৃতিসমাধি একটি ঐতিহাসিক স্থান; সামোরি তুরে ফরাসি ঔপনিবেশিক শাসনের বিরুদ্ধে বিদ্রোহের কেন্দ্রীয় ব্যক্তিত্ব ছিলেন। সমাধি ও জাদুঘরটি অঞ্চলটির ইতিহাস ও স্বাধীনতা সংগ্রামের ব্যাপারে অন্তর্দৃষ্টি প্রদান করে। সাঁত তেরেজ মহাগির্জা (ক্যাথেড্রাল) একটি গুরুত্বপূর্ণ ক্যাথলিক গির্জা যেটি একাধারে একটি তাৎপর্যপূর্ণ ধর্মকেন্দ্র ও নান্দনিক স্থাপত্যশৈলীর নিদর্শন। ম্যুজে দ্য লা রেজিস্তঁস জাদুঘরে উপনিবেশবাদের বিরুদ্ধে কোত দিভোয়ারের স্বাধীনতা সংগ্রামের কাহিনী বিভিন্ন নথি ও বস্তুর প্রদর্শনীর মাধ্যমে বিধৃত হয়েছে।

বুয়াকে কোত দিভোয়ায়েরের অর্থনৈতিক কর্মকাণ্ডের জগতে অতি গুরুত্বপূর্ণ ভূমিকা রাখে। এটি দেশটির অন্যতম বাণিজ্য ও শিল্পকেন্দ্র। কোত দিভোয়ারের দ্বিতীয় বৃহত্তম শহর হিসেবে এটি দেশের উন্নয়নে তাৎপর্যপূর্ণ ভূমিকা রাখে। দেশের মধ্যভাগে কৌশলগত অবস্থানের কারণে এটি পরিবহন ব্যবস্থার কেন্দ্রে অবস্থিত, যার সাথে দেশের বিভিন্ন অঞ্চলের সংযোগ আছে।

তথ্যসূত্র
---------

1. ↑  Citypopulation.de Population of regions and sub-præfectures of Ivory Coast
2. 1 2  Citypopulation.de Population of the major cities in Ivory Coast
**সোনালী কুলকার্নী** (জন্ম: ৩ নভেম্বর ১৯৭৪) একজন ভারতীয় অভিনেত্রী। তিনি ভারতের পুনেতে জন্মগ্রহণ করেন। তিনি হিন্দি, কন্নড়, মারাঠি, তামিল এবং গুজরাটি চলচ্চিত্রে অভিনয় করেছেন। তিনি মে মাদাম (১৯৯৪, তামিল), দিল চাহতা হে (২০০১, হিন্দি) এবং ট্যাক্সি নম্বর ৯২১১ (২০০৬, হিন্দি) এ অভিনয় করে প্রশংসা কুড়ান।

কর্মজীবন
--------

সোনালী কুলকার্নী সর্বপ্রথম কন্নড় চলচ্চিত্র 'চেলুভী' তে অভিনয় করেন যেটির পরিচালক ছিলেন গিরিশ কর্নদ। তিনি অনেক ফিল্মে অভিনয় করেছেন এর মধ্যে একটি ইতালীয় ফিল্মও আছে, 'ফুওকো সু সে মি' যেটির জন্যে তিনি ২০০৬ সালে মিলান আন্তর্জাতিক ফিল্ম ফেস্টিভ্যালে একটি পুরস্কার পান।

সোনালী একটি স্পেশাল জুরী পুরস্কার (নন-ফিচার) লাভ করেন ভারতের ৪৯তম ন্যাশনাল ফিল্ম পুরস্কার (২০০২) এ, একটি স্বল্পদৈর্ঘ্য চলচ্চিত্র 'চৈত্র' (মারাঠি) এর কারণে।

অভিনয় ছাড়াও তিনি মারাঠি সংবাদপত্র 'লোকসত্তা' তে লেখালেখি করেছেন জুন ২০০৫ থেকে মে ২০০৭ পর্যন্ত, এ পত্রিকার সাপ্লিমেন্ট 'ভিভা'তে লিখতেন তিনি। তিনি 'সো কুল' নামে একটি সাপ্তাহিক কলাম লিখতেন। রাজহংস প্রকাশন কর্তৃক 'সো কুল' নামে একটি ম্যাগাজিনও বের হত। অভিনেতা নানা পাটেকর সোনালী কুলকার্নীর লেখার প্রশংসা করেছিলেন।

ব্যক্তিগত জীবন
--------------

সোনালী পুনেতে জন্মগ্রহণ করেন। তার পিতা জাতিতে মারাঠি ও মাতা তামিল। তার পিতা প্রকৌশলী ছিলেন এবং সোনালীর দুইজন ভ্রাতা আছেন।

সোনালী প্রথমে চন্দ্রকান্ত কুলকার্নী নামের এক পুরুষকে বিয়ে করলেও তাড়াতাড়ি ছাড়াছাড়ি হয়ে যায়। ২০১০ এর ২৪ মে তিনি ভারতের জনপ্রিয় টিভি চ্যানেল সনি এর মালিক নচিকেত পন্তবৈদ্য এর সঙ্গে বিবাহ বন্ধনে আবদ্ধ হন।

তথ্যসূত্র
---------

1. ↑  "49TH NATIONAL FILM AWARD"। Ministry of Information & Broadcasting। ২৬ জুলাই ২০০২। সংগ্রহের তারিখ ১ ডিসে ২০১১।
2. ↑  "So Kul - the book"। Sonalikulkarni.org (Official website)। ২১ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১ ডিসে ২০১১।
3. ↑  "Sonali Kulkarni Marries Second Time"। Times of India। ২৫ মে ২০১০। ৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ডিসে ২০১১।

বহিঃসংযোগ
---------

* ইন্টারনেট মুভি ডেটাবেজে সোনালী কুলকার্নী উইকিউপাত্তে এটি সম্পাদনা করুন (ইংরেজি)
একজন অসমীয়া মহিলা তাঁত ব্যবহার করছেন
একজন হাঙ্গেরীয়ান মহিলা তাঁত ব্যবহার করছেন
**তাঁত** হচ্ছে এক ধরনের যন্ত্র যা দিয়ে তুলা বা তুলা হতে উৎপন্ন সুতা থেকে কাপড় বানানো যায়। তাঁত বিভিন্ন রকমের হতে পারে । খুব ছোট আকারের হাতে বহন যোগ্য তাঁত থেকে শুরু করে বিশাল আকৃতির স্থির তাঁত দেখা যায়। 
আধুনিক বস্ত্র কারখানা গুলোতে স্বয়ংক্রিয় তাঁত ব্যবহার করা হয়ে থাকে।

সাধারণত তাঁত নামক যন্ত্রটিতে সুতা কুণ্ডলী আকারে টানটান করে ঢুকিয়ে দেয়া থাকে । লম্বালম্বি সুতাগুলিকে টানা এবং আড়াআড়ি সুতাগুলিকে পোড়েন বলা হয়। যখন তাঁত চালু করা হয় তখন 
নির্দিষ্ট সাজ অনুসারে সুতা টেনে নেয়া হয় এবং সেলাই করা হয়। তাঁতের আকার এবং এর ভেতরের কলা কৌশল বিভিন্ন রকমের হতে পারে।
বাংলা তাঁত যন্ত্রে ঝোলানো হাতল টেনে সুতো জড়ানো মাকু(spindle) আড়াআড়ি ছোটানো হয়। মাকু ছাড়াও তাঁতযন্ত্রের অন্যান্য প্রধান অঙ্গগুলি হল - শানা, দক্তি ও নরাজ । শানার কাজ হল টানা সুতার খেইগুলিকে পরস্পর পাশাপাশি নিজ নিজ স্থানে রেখে টানাকে নির্দিষ্ট প্রস্থ বরাবর ছড়িয়ে রাখা। শানার সাহায্যেই কাপড় বোনার সময় প্রত্যেকটি পোড়েনকে ঘা দিয়ে পরপর বসানো হয়। শানাকে শক্ত করে রাখার কাঠামো হল দক্তি। একখানি ভারী ও সোজা চওড়া কাঠে নালী কেটে শানা বসানো হয় আর তার পাশ দিয়ে কাঠের উপর দিয়ে মাকু যাতায়াত করে। শানাটিকে ঠিক জায়গায় রাখার জন্য তার উপরে চাপা দেওয়ার জন্য যে নালা-কাটা কাঠ বসানো হয় তার নাম মুঠ-কাঠ। শানা ধরে রাখার এই দুখানি কাঠ একটি কাঠামোতে আটকে ঝুলিয়ে রাখা হয় । এই সমগ্র ব্যবস্থাযুক্ত যন্ত্রটির নাম দক্তি ।

শানায় গাঁথা আবশ্যকমত প্রস্থ অনুযায়ী টানাটিকে একটি গোলাকার কাঠের উপর জড়িয়ে রাখা হয়, একে বলে টানার নরাজ । আর তাঁতি যেখানে বসে তাঁত বোনে , সেখানে তার কোলেও একটী নরাজ থাকে- তার নাম কোল-নরাজ । টানার নরাজের কাজ হল টানার সুতাকে টেনে ধরে রাখা আর কোল-নরাজের কাজ হল কাপড় বোনার পর কাপড়কে গুটিয়ে রাখা ।

"তাঁত বোনা" শব্দ কটি এসেছে "তন্তু বয়ন" থেকে। তাঁত বোনা যার পেশা সে হল তন্তুবায় বা তাঁতী। আর এই তাঁতের উপর যারা বিশেষ কৌশল প্রয়োগ করে তাদেরকে ফেব্রিক ইঞ্জিনিয়ার বলা হয়।

তথ্যসূত্র
---------
**ক্ষুদ্র নৃগোষ্ঠীর সাংস্কৃতিক ইনস্টিটিউট** বাংলাদেশের বান্দরবান জেলার, বান্দরবান সদর উপজেলায় অবস্থিত। বৃহত্তর পার্বত্য চট্টগ্রাম অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৮৫ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।

ইতিহাস
------

১৯৭৮ সালে রাঙামাটিতে *উপজাতীয় সাংস্কৃতিক ইনস্টিটিউট* প্রতিষ্ঠার ফলে অন্যান্য দুই পার্বত্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে শিক্ষা মন্ত্রণালয়ের (তৎকালীন ক্রীড়া ও সংস্কৃতি বিভাগ) প্রশাসনিক নিয়ন্ত্রণে ১৯৮৫ সালে বান্দরবানে ইনস্টিটিউটের একটি আঞ্চলিক কার্যালয় গঠন করা হয়। ১৯৮৮ সালে সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করা হয়। পরবর্তীতে ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে ইনস্টিটিউটের নাম পরিবর্তন করে ক্ষুদ্র নৃগোষ্ঠীর সাংস্কৃতিক ইনস্টিটিউট, বান্দরবান রাখা হয়।

কার্যক্রম
---------

### প্রশিক্ষণ

1. সাধারণ সঙ্গীত
2. উপজাতীয় সঙ্গীত
3. তাঁত বুনন ও পোষাক তৈরি প্রশিক্ষণ
4. নৃত্য
5. নাট্য
6. কবিতা আবৃত্তি ও প্রমিত উচ্চারণ
7. চিত্রাঙ্কন

### গবেষণা, প্রকাশনা ও গ্রন্থাগার

1. ক্ষুদ্র নৃগোষ্ঠীর ভাষা শিক্ষা কোর্স
2. ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

আরও দেখুন
---------

* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* বান্দরবান জেলা

তথ্যসূত্র
---------

1. 1 2  "ইতিহাস, ক্ষুদ্র নৃগোষ্ঠীর সাংস্কৃতিক ইনস্টিটিউট"। *ksibandarban.portal.gov.bd*। সংগ্রহের তারিখ ২০২২-১১-০৪।
2. ↑  "ক্ষুদ্র নৃগোষ্ঠী সাংস্কৃতিক প্রতিষ্ঠান আইন"। *bdlaws.minlaw.gov.bd*। সংগ্রহের তারিখ ২০২২-১১-০৪।
**হজকিন চক্র** (ইংরেজি: Hodgkin cycle) হল ব্রিটিশ শারীরতত্ত্ববিদ ও প্রাণ-পদার্থবিদ স্যার অ্যালান লয়েড হজকিন কর্তৃক আবিষ্কৃত একটি চক্র যা ঝিল্লি জীববিজ্ঞান (মেমব্রেন বায়োলজি) শাখার অন্যতম গুরুত্বপূর্ণ উপাদান। এটি কোনো স্নায়ুকোষ বা পেশিকোষ-এর ঝিল্লিতে বিদ্যুৎ তরঙ্গ উৎপাদনের পদ্ধতিকে বর্ণনা করে। স্নায়ুর ক্ষেত্রে এটিই ক্রিয়া বিভব (অ্যাকশন পটেনশিয়াল) নামে পরিচিত।

হজকিন চক্র একটি ইতিবাচক প্রতিক্রিয়া লুপের প্রতিনিধিত্ব করে যেখানে একটি প্রাথমিক ঝিল্লি ডিপোলারাইজেশন ঝিল্লি বিভব-এর অনিয়ন্ত্রিত বিচ্যুতিকে VNa এর কাছাকাছি মানে নিয়ে যায়। ভোল্টেজ-গেটেড Na+ চ্যানেলগুলি সক্রিয় করার জন্য প্রাথমিক ডিপোলারাইজেশন অবশ্যই একটি নির্দিষ্ট থ্রেশহোল্ড ভোল্টেজ-এ পৌঁছাতে হবে বা অতিক্রম করতে হবে। Na+ চ্যানেলগুলি খোলার ফলে, Na+ প্রবাহের অনুমতি পাওয়া যায়, যার ফলস্বরূপ, ঝিল্লিকে আরও ডিপোলারাইজ করে। অতিরিক্ত ডিপোলারাইজেশন অতিরিক্ত Na+ চ্যানেল সক্রিয় করে। এই চক্রটি Na+ পরিবাহিতা (gNa) খুব দ্রুত বৃদ্ধির দিকে নিয়ে যায়, যা ঝিল্লি বিভবকে VNa এর কাছাকাছি নিয়ে যায়। চক্রটি ভেঙ্গে যায় যখন ঝিল্লি বিভব, সোডিয়াম ভারসাম্য বিভবে পৌঁছায় এবং K+ চ্যানেলগুলি ঝিল্লির সম্ভাব্য পুনঃমেরুকরণের (রিপোলারাইজেশন) জন্য উন্মুক্ত হয়। এই পজিটিভ ফিডব্যাক লুপের অর্থ হল এই ভোল্টেজ-গেটেড Na+ চ্যানেলগুলি একে অপরের যত কাছাকাছি হবে, সক্রিয়করণ-এর থ্রেশহোল্ড তত কম হবে।

কোষীয় শারীরতত্ত্বে প্রয়োগ
---------------------------

তথ্যসূত্র
---------

1. ↑  Finger, Stanley; Piccolino, Marco (৮ সেপ্টেম্বর ২০১১)। *The Shocking History of Electric Fishes*। OUP USA। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**প্রবোধ পুরকাইত** ছিলেন ভারতের সোশ্যালিস্ট ইউনিটি সেন্টার (কমিউনিস্ট) (SUCI(C)) এর অন্তর্গত একজন ভারতীয় রাজনীতিবিদ। তিনি ত্রিশ বছরেরও বেশি সময় ধরে পশ্চিমবঙ্গ বিধানসভায় কুলতলি কেন্দ্রের প্রতিনিধিত্ব করেছেন।

জীবন
----

১৯৭১ সালের পশ্চিমবঙ্গ বিধানসভা নির্বাচনের প্রাক্কালে পুরকাইতকে অপহরণ করা হয়েছিল।

১৯৯৬ সালে ১৯৮৫ সালে সংঘর্ষের সময় ভারতীয় জাতীয় কংগ্রেসের দুই সমর্থককে হত্যার জন্য পুরকাইট এবং অন্যান্য এসইউসিআই ক্যাডারদের বিরুদ্ধে একটি আদালতের মামলা খোলা হয়েছিল। ১২ নভেম্বর ১৯৯৭-এ আলিপুর দায়রা আদালত, যেখানে বিচার হয়েছিল, ছয়জনকে দোষী সাব্যস্ত করে এবং পুরকাইত সহ ৩২ জনকে খালাস দেয়। পরবর্তীকালে রাজ্য সরকার হাইকোর্টে একটি আপিল দায়ের করে এবং ২০০৫ সালে পুরকাইত এবং অন্য ৬ জনকে হত্যার জন্য যাবজ্জীবন কারাদণ্ড (২০০৫ - বর্তমান) দেওয়া হয়েছিল। এসইউসিআই প্রক্রিয়াটিকে মিথ্যা মামলা বলে নিন্দা করেছে এবং আদালতের রায়কে ভারতের কমিউনিস্ট পার্টি (মার্ক্সবাদী) (সিপিআই(এম)) এর ষড়যন্ত্র বলে অভিহিত করেছে। ভারতের সুপ্রিম কোর্ট ২৭ ফেব্রুয়ারি ২০০৭-এ কলকাতা হাইকোর্টের ডিভিশন বেঞ্চের রায়ের বিরুদ্ধে প্রবোধ পুরকাইতের দায়ের করা আপিল খারিজ করে দেয়।

তথ্যসূত্র
---------

1. 1 2  "suci.in" (পিডিএফ)। suci.in। সংগ্রহের তারিখ ২০১২-০৭-১২।
2. ↑  Jyoti Basu (১৯৯৮)। *Documents of the Communist Movement in India: 1971-72*। National Book Agency। পৃষ্ঠা 437। আইএসবিএন 978-81-7626-019-0।
3. ↑  The Telegraph - Calcutta : Bengal
4. ↑  The Hindu : National : Life-term for MLA
5. ↑  PROBODH PURKAIT versus STATE OF WEST BENGAL & ORS: Judgment of the Supreme Court of India
**ড্যানিয়েল বারিশ** (জন্ম ২০০০) একজন দক্ষিণ আফ্রিকান দাবাড়ু, যিনি ফিদে মাস্টার (২০১৩) উপাধি ধারণ করেন।

কর্মজীবন
--------

২০১২ সালে, ১১ বছর বয়সে, বারিশ একই সাথে একটি ইভেন্টে গ্যারি কাসপারভের সাথে ড্র করেন।  তিনি ২০১৩ সালে ফিদে মাস্টারের খেতাব অর্জন করেন এবং ২০১৯ সালে গ্রীসে তার প্রথম আন্তর্জাতিক মাস্টারের আদর্শ অর্জন করেন এবং ২০১৯ সালে দক্ষিণ আফ্রিকান দাবা চ্যাম্পিয়নশিপ ৭.৫/১১ স্কোর সহ জিতেছিলেন, গ্র্যান্ডমাস্টার কেনি সলোমনের থেকে অর্ধেক পয়েন্ট এগিয়ে।  

২০২২ সালের আগস্ট পর্যন্ত সক্রিয় দক্ষিণ আফ্রিকান খেলোয়াড়দের মধ্যে বারিশ ৪র্থ স্থানে ছিলেন। 

তিনি দক্ষিণ আফ্রিকার জোনাল স্পটের মাধ্যমে যোগ্যতা অর্জনের পর ২০২১ দাবা বিশ্বকাপে খেলেন, যেখানে তিনি প্রথম রাউন্ডে আরিয়ান তারির কাছে পরাজিত হন। 

তিনি ২০২২ দাবা অলিম্পিয়াডে দক্ষিণ আফ্রিকার প্রতিনিধিত্ব করেছিলেন তিন বোর্ডে, ৫/৯ স্কোর করেছিলেন।

তথ্যসূত্র
---------

1. ↑  "Cape boy draws in chess match with Kasparov"। *www.iol.co.za* (ইংরেজি ভাষায়)। সংগ্রহের তারিখ ২০২০-০৩-১৮।
2. ↑  "2019 South African Closed Chess Championships Open"। *chess-results.com*।
3. ↑  "News - Daniel Barrish is SA's chess champ"। *www.sun.ac.za*। সংগ্রহের তারিখ ২০২০-০৩-১৮।
4. ↑  "Barrish, Daniel"। *ratings.fide.com*। সংগ্রহের তারিখ ২০২২-০৮-০৯।
5. ↑  "Tournament tree — FIDE World Cup 2021"। *worldcup.fide.com*। ২৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২০২১-০৭-১৫।
6. ↑  "Chess-Results Server Chess-results.com - 44th Olympiad Chennai 2022"। *chess-results.com*। সংগ্রহের তারিখ ২০২২-০৮-০৯।

বাহ্যিক লিঙ্ক
-------------

* ফিদে সাইটে ড্যানিয়েল বারিশের রেটিং কার্ড (ইংরেজি)
* চেজগেমস.কম-এ ড্যানিয়েল বারিশ -এর দাবাড়ু প্রোফাইল এবং গেমস
* Daniel Barrish chess games at 365Chess.com